Úr leik hjá Tindastóli í vetur.vísir / daníel þór Stjórn körfuknattleiksdeildar Tindastóls sendi nú síðdegis frá sér yfirlýsingu en KKÍ skoðar nú leik liðsins gegn ÍR í gær þar sem grunur er um veðmálasvindl . Stjórn Tindastóls segist líta málið alvarlegum augum og segist hún treysta KKÍ . Stólarnir segjast ætla að aðstoða sambandið á allan hátt og óska eftir að rannsóknin verði víðtæk og öflug . Hér að neðan má sjá yfirlýsingu Tindastóls : Stjórn körfuknattleiksdeild Tindastóls harmar þær fréttir sem eru að berast um meint veðmálasvindl i tengslum við leik Tindastóls og ÍR í Dominosdeild karla í gærkveldi . Lítur stjórnin málið alvarlegum augum , enda á veðmálasvindl ekkert erindi við okkar íþrótt . Treystum við KKÍ og munum við aðstoða þau að öllum mætti við rannsóķn málsins og vonumst við til að rannsókn málsins verði víðtæk og öflug , og leiði sannleikann í ljós sem allra fyrst . Að því sögðu frábiðjum við okkur að leikmenn Tindastóls erlendir sem innlendir taki þátt í nokkurs konar veðmálasvindli . Við höfum enga trú á að leikmaður Tindastóls hafi á nokkurn hátt tekið þátt í nokkurs konar svindli . F.h Stjórnar kkd Tindastóls Ingólfur Jón Geirsson formaður ÍR gerði sér lítið fyrir og skellti Stólunum á heimavelli í kvöld .